Morarame tuhke pyra tõmehse ahtao tumy nekarotyã tokamose ropa imũkuru a , akomihpyry a . Tineru tapoise eya moro epehpyryme . Mame typenekehse ynororo tumy maro toexiry poko . Morara exiryke typatary poe toytose ynororo mya imepỹ pata pona . Pore toeporehkase ynororo . Moero tytinerũ tahnikase eya , tỹpenery tomo a rokẽ tokarose , typenetatoh tonõ poko tahnikase tytinerũ eya .
